Τάνγκα (Τανζανία)

Η Τάνγκα (Αγγλικά: Tanga) είναι πόλη της Τανζανίας, ο βορειότερος λιμένας της και πρωτεύουσα της ομώνυμης Περιφέρειας Τάνγκα. Είναι έδρα της Περιφερειακής Διοίκησης. Με πληθυσμό 273.332 κατοίκους το 2012, η Τάνγκα είναι μία από τις μεγαλύτερες πόλεις της χώρας. Είναι μια ήσυχη πόλη, για παράδειγμα σε σύγκριση με την Αρούσα ή το Μόσι που έχουν παρόμοιο αριθμό κατοίκων.

Η πόλη της Τάνγκα βρίσκεται στα παράλια του Ινδικού Ωκεανού, κοντά στα σύνορα με την Κένυα. Σημαντικές εξαγωγές από το λιμάνι της Τάνγκα περιλαμβάνουν σιζάλ, καφέ, τσάι και βαμβάκι. Η Τάνγκα είναι επίσης ένας σημαντικός τελικός σταθμός σιδηροδρόμου, που συνδέει ένα μεγάλο μέρος του εσωτερικού της βόρειας Τανζανίας με τα παράλια. Μέσω της συνδετικής γραμμής της Tanzania Railways Corporations και της κεντρικής γραμμής, η Τάνγκα συνδέεται με την περιοχή των Μεγάλων Λιμνών της Αφρικής και την περιοχή της οικονομικής πρωτεύουσας της Τανζανίας, Νταρ ες Σαλάαμ.

Το λιμάνι και η γύρω περιοχή, είναι το κέντρο της ζωής στη  Τάνγκα. Είναι απλωμένη σε έκταση πολλών τετραγωνικών χιλιομέτρων. Έχει αρκετές αγορές σε διάφορες γειτονιές.

Ετυμολογία

Η ονομασία Τάνγκα (Tanga), προέρχεται από τη λέξη για το «αγρόκτημα» ή την «καλλιεργήσιμη γη», σε αρκετές από τις τοπικές γλώσσες (συμπεριλαμβανομένων των Σαμπάλα [Shambala], Ντίγκο [Diggo], Μποντέι [Bondei] και Ζιγκούλα [Zigula]). Η Τάνγκα έδωσε το όνομά της στην Τανγκανίκα, που στην κυριολεξία σημαίνει «φάρμα σιζάλ», το έδαφος της οποίας το 1964 ενώθηκε με το νησί της Ζανζιβάρης, για να σχηματιστεί το σύγχρονο έθνος της Τανζανίας.

Ιστορία
Η Τάνγκα επιλέχθηκε το 1889 ως στρατιωτική τοποθεσία της Γερμανικής Ανατολικής Αφρικής και το 1891 έγινε έδρα επαρχίας. Στις 2 Νοεμβρίου 1914, η πόλη αριθμούσε μόλις 80 λίθινες οικίες και το κτήριο του Τερματικού Σιδηροδρομικού Σταθμού.
Η τοπική οικονομία στηριζόταν κυρίως στην παραγωγή του σιζάλ, το οποίο οι Γερμανοί είχαν φέρει στην αποικία αρκετά χρόνια νωρίτερα και ο πληθυσμός αυξήθηκε ραγδαία στην περιοχή. Η πόλη ήταν επίσης, ο τελικός σταθμός της σιδηροδρομικής γραμμής Ουσαμπάρα (Usambara Line), ο οποίος διέρχεται στην ενδοχώρα προς το Μόσι και τους πρόποδες του Κιλιμαντζάρο.

Δεδομένου ότι είναι η παράκτια πόλη που βρίσκεται πλησιέστερα προς την Κένυα, η Τάνγκα ήταν στην πρώτη γραμμή κατά την έναρξη του Α΄ Παγκοσμίου Πολέμου. Στην πόλη έγινε απόβαση των Βρετανών η οποία όμως αποκρούσθηκε στις 4 Νοεμβρίου 1914, στη Μάχη της Τάνγκα. Η πόλη τελικά, καταλήφθηκε από τους Συμμάχους, στις 7 Ιουλίου 1916.

Απαρίθμηση των Ελλήνων στην Περιφέρεια Τάνγκα (κατά το 1950)

Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (Tanga) και στο Μορογκόρο (Morogoro), ξεκίνησαν τις φυτείες του καφέ και τις μικτές φυτείες πέριξ του Μόσι (Moshi) και της Αρούσα (Arusha) ή την καλλιέργεια του καπνού στην Ιρίνγκα (Iringa). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.

Εις την Τάνγκα και την γύρω περιφέρειά της, ζουν 310 περίπου οικογένειες επιδιδόμενοι σε διάφορες εργασίες, κυρίως γεωργικές. Παρακάτω απαριθμούνται ορισμένοι από αυτούς:

Οι Έλληνες της Τάνγκα, είναι από πολλών ετών οργανωμένοι σε κοινότητα. Στην Τάνγκα επίσης, λειτουργούν αρκετά ελληνικά ξενοδοχεία:

Διοικητικές διαιρέσεις
Η Τάνγκα (Tanga) διαιρείται διοικητικά σε 24 Τμήματα εκ των οποίων τα 14 είναι Αστικά Τμήματα (Urban Ward), τα 3 είναι Μεικτά Τμήματα (Mixed Ward) και τα 7 είναι Αγροτικά Τμήματα (Rural Ward) (παραπλεύρως και εντός παρενθέσεως, ο πληθυσμός τους κατά το 2012).

Τμήματα

Αστικά Τμήματα

Μεικτά Τμήματα

Αγροτικά Τμήματα
 
}}

Οικονομία
Μία από τις μεγάλες βιομηχανίες της Τάνγκα είναι αυτή της παραγωγής τσιμέντου.

Μεταφορές

Αεροπορικώς
Η πόλη εξυπηρετείται από το Αεροδρόμιο Τάνγκα.

Σιδηροδρομικώς
Η Τάνγκα, εξυπηρετείτο από σιδηροτροχιές 1.000 mm (3 ft 3/8 in) των σιδηροδρόμων του εθνικού σιδηροδρομικού συστήματος, ωστόσο, αυτές έχουν να λειτουργήσουν εδώ και πολλά χρόνια.

Υγεία

Τα ιατρικά ιδρύματα της ζώνης στη Τάνγκα περιλαμβάνουν:
 το Περιφερειακό Νοσοκομείο Μπόμπο (Bombo Regional Hospital)
 National Institute of Medical Research Centre, Tanga
 Εργαστήριο Ιατροβιολογικών Ερευνών Αμάνι (Amani)
 Tanga AIDS Working Group

Το πρόβλημα της ελονοσίας
Από δημιουργίας της πόλης, υπήρχε πολύ έντονο πρόβλημα ελονοσίας. Οι Γερμανοί, γνωστοί για τη σχολαστικότητά τους, προσπάθησαν και εξάλειψαν κάθε θύλακα πρόκλησης της νόσου. Παρ'όλα ταύτα, η επιδημία συνέχιζε να είναι σε έξαρση. Οι Άγγλοι, που διαδέχθηκαν τους Γερμανούς, παρ'όλο που συνέχισαν τις προσπάθειες καταστολής, εξακολουθούσαν να αντιμετωπίζουν το ίδιο πρόβλημα. Ώσπου το 1920, ανακάλυψαν ότι η πηγή του κακού ήταν οι φοίνικες της Τάνγκα, οι οποίοι αριθμούσαν πολλές εκατοντάδες δέντρων. Πιο συγκεκριμένα, κάποιος ιθαγενής ονόματι Sefu Bwana (κύριος Σέφου), όταν έμαθε για το πρόβλημα, είπε στους Άγγλους ότι είχε βρει νερό στις κορυφές των φοινίκων. Ο Σέφου απεδείχθει πολύ αποτελεσματικός, σκαρφάλωνε στις κορυφές των φοινικόδεντρων, χωρίς πρόσθετα βοηθητικά εργαλεία, κινούμενος στις κορυφές των με περισσή άνεση και επιδεξιότητα, όπως η αράχνη στον ιστό της, εξουδετερώνοντας τις προνύμφες.

Τουριστικά αξιοθέατα

Κοντινά τουριστικά αξιοθέατα περιλαμβάνουν:
 τα Σπήλαια Αμπόνι (Amboni Caves),
 τις Θερμές Πηγές Γκαλάνος (Galanos hot springs) (προφέρεται Γκαλάνος χοτ σπρινγκς) (λέγεται πως ονομάστηκαν έτσι, επειδή ο Έλλην Μακεδόνας Χρήστος Γαλανός, ανακάλυψε τις θειούχες πηγές το 1950 και χρηματοδότησε εξολοκλήρου τις κτιριακές εγκαταστάσεις των πηγών), Πρόκειται για θερμές πηγές των οποίων τα νερά τους είναι ζεστά, πράσινα και λόγω της περιεκτικότητας των σε θείο, έχουν μια έντονη οσμή. Λέγεται ότι είναι οι δεύτερες μεγαλύτερες του είδους των, παγκοσμίως.
 Οι πηγές δεν έχουν μεγάλη επισκεψιμότητα ίσως λόγω της έντονης οσμής. Οι δε κτιριακές εγκαταστάσεις των, παρουσιάζουν σημεία εγκατάλειψης.

 το Εθνικό Πάρκο Σααντάνι (Saadani National Park),
 τη Νήσο Τότεν (Toten Island),
 το Μουσείο Τάνγκα URITHI (URITHI Tanga Museum),
 των Πολεμικών Τάφων και Μνημείων Τάνγκα (Tanga War Graves and Memorials),
 τα  Ερείπια του Τονγκόνι (Tongoni Ruins),}}
 τα Αμυντικά Έργα του Χωριού Ndumi (Ndumi Village defense works),
 τις αμμώδεις παραλίες του Μουαρόνγκο και τα προστατευόμενα ριζοφόρα (μανγκρόβια) παράκτια (Mwarongo sand beaches and protected coastal mangroves).

Αθλητικά
Η Τάνγκα εκπροσωπείται στην Tanzanian Premier League από τους ποδοσφαιρικούς συλλόγους Coastal Union και JKT Mgambo.

Αδελφές πόλεις

Φωτογραφία

Δείτε επίσης

Αναφορές
  Byron Farwell, The Great War in Africa, 1914-1918 (W. W. Norton, 1986)

Σημειώσεις 

Παραπομπές σημειώσεων

Υποσημειώσεις 

Παραπομπές υποσημειώσεων

Παραπομπές

Εξωτερικοί σύνδεσμοι

 Επίσημη σελίδα

Πόλεις της Τανζανίας
Λιμάνια της Τανζανίας
Πόλεις-Λιμάνια της Αφρικής